****

**OŠ Mokošica, Dubrovnik**

**Bartola Kašića 20**

**20236 Mokošica**

**OIB: 12780201511**

**KLASA:**400-01/25-01/3

**URBROJ:**2117-1-126-03-25-2

Dubrovnik, 25.9.2025. godine

**OBRAZLOŽENJE PRIJEDLOGA REBALANSA FINANCIJSKOG PLANA 2025. godine**

**I. OPĆI DIO**

**Sažetak računa prihoda i rashoda i računa financiranja**

U ovom dijelu prikazuje se pregled financijskog plana za 2025. godinu s prikazom prihoda, rashoda i financiranja, uz usporedbu s prethodnim planom te uvid u eventualne promjene u strukturi financiranja.

**Sažetak računa prihoda i rashoda**

Planirani prihodi poslovanja za 2025. godinu iznose 3.210.680,00 €. U odnosu na prethodni plan, predviđa se povećanje prihoda u iznosu od 286.2026,00 €, čime novi planirani ukupni prihodi iznose 3.496.706,00 €. Prihodi od prodaje nefinancijske imovine nisu predviđeni, te ostaju na razini od 0,00 €.

Ukupni rashodi također iznose 3.210.680,00 € u tekućem planu. Planira se povećanje rashoda poslovanja za iznos od 280.587,00 €, što znači da novi planirani rashodi poslovanja iznose 3.417.367,00 €. Rashodi za nabavu nefinancijske imovine povećavaju se za iznos od 14.689,00 €. Ukupni rashodi tako iznose 3.505.956,00 €.

**Sažetak računa financiranja**

U 2025. godini ne planiraju se primici od financijske imovine niti zaduživanje, kao ni izdaci za financijsku imovinu i otplate zajmova. Svi navedeni iznosi ostaju na 0,00 €, bez promjena u odnosu na tekući plan. U planu je uključen preneseni višak iz prethodne godine u iznosu od 9.250,00 €, što čini da plan bude uravnotežen.

**Prihodi i rashodi prema ekonomskoj klasifikaciji**

* **63 -Pomoći iz inozemstva i od subjekata unutar općeg proračuna:** Najveći udio prihoda odnosi se na ovaj ekonomski razred. Ovo su prihodi koji se uglavnom koriste za financiranje plaća zaposlenika (MZOM) i za nabavu udžbenika za učenike. Rebalansom financijskog plana došlo je do povećanja od 119.626,00 € ove vrste prihoda.
* **65- Prihodi od upravnih i administrativnih pristojbi, pristojbi po posebnim propisima i naknadama:** Najveći udio prihoda po ovom ekonomskom razredu čine prihodi od roditelja za sufinanciranje usluga produženog boravka, te prihodi Dječjeg vrtića Pčelica za sufinanciranje troškova struje i vode u PŠ Osojnik. Rebalansom financijskog plana ova vrsta prihoda se smanjuje za 4.382,00 €.
* **66- Prihodi od prodaje proizvodan i robe te pruženih usluga, prihodi od donacija te povrati po protestiranim sredstvima:** Ovaj razred prihoda odnosi se na prihode koji se ostvaruju iznajmljivanjem prostora i donacija drugih poslovnih subjekata. Rebalansom financijskog plana došlo je do povećanja prihoda po ovoj kategoriji za 6.662,00 €.
* **67 – Prihodi iz nadležnog proračuna i od HZZO-a temeljem ugovornih obveza:** Ovo su prihodi iz nadležnog proračuna Grada Dubrovnika. Prihodi se ovim rebalansom povećavaju za 164.120,00 € (prihodi iz nadležnog proračuna za financiranje rashoda poslovanja).
* **31 – Rashodi za zaposlene:** Rashodi po ovom ekonomskom razredu povećali su se u odnosu na tekući financijski plan za 189.447,00 €. Rashodi za zaposlene iznose najveći udio u ukupnim rashodima.
* **32- Materijalni rashodi:** Materijalni rashodi povećali su se za 39.180,00 € rebalansom financijskog plana zbog konkretnog povećanja rashoda tekućeg i investicijskog održavanja i materijalnih troškova.
* **34- Financijski rashodi:** Financijski rashodi smanjili su se za 310,00 € u odnosu na tekući financijski plan.
* **37- Naknade građanima i kućanstvima na temelju osiguranja i druge naknade:** navedeni rashodipovećali su se za 52.224,00 €. Do promjene je došlo zbog uvrštavanja troška nabave radnih bilježnica učenicima škole.
* **38 – Ostali rashodi:** Rashodi za nabavu higijenskih potrepština učenicama naše Škole povećali su se za 46,00 €,
* **42 Rashodi za nabavu nefinancijske imovine:** Ovaj ekonomski razred rashoda odnosi se za nabavu postrojenja i opreme te udžbenika učenicima škole. Rashodi po ovoj kategoriji povećali su se za 14.689,00 €.

**Prihodi i rashodi prema izvorima financiranja**

U sklopu rebalansa financijskog plana došlo je do povećanja ukupnih prihoda i rashoda. Promjena je nastala unutar stavki općih prihoda i primitaka, prihoda za posebne namjene, pomoć i donacija.

**Prihodi i rashodi prema funkcijskoj klasifikaciji**

Rebalansom financijskog plana došlo je do povećanja ukupnih rashoda, i to isključivo unutar funkcije **obrazovanja**, koja obuhvaća sve rashode škole. Konkretno, povećanje se odnosi na rashode unutar funkcionalne skupine **predškolskog i osnovnog obrazovanja**, dok su svi drugi funkcijski segmenti ostali neaktivni ili nepromijenjeni.

**II. POSEBNI DIO**

**Decentralizirane funkcije – minimalni financijski standard:**

* **Materijalni i financijski rashodi -** Ova aktivnost obuhvaća materijalne i financijske rashode koji omogućuju redovito poslovanje škole, kao što su troškovi nastavnoga materijala, opreme, održavanja infrastrukture, komunalnih usluga itd. Rashodi su se povećali za 11.990,00 € po ovom projektu.

**Cilj:** Osiguranje potpunog financiranja materijalnih i financijskih rashoda.

* **Redovna djelatnost osnovnog obrazovanja -** Ova aktivnost pokriva rashode za plaće zaposlenika škole koje financira MZOM, uključujući nastavnike, administrativno osoblje, tehničko osoblje, itd. Došlo je do povećanja rashoda po ovoj aktivnosti u rebalansu financijskog plana za 127.600,00 €.

**Cilj:** Osiguranje isplata plaća u skladu s planiranim iznosima i rokovima.

**Decentralizirane funkcije – iznad minimalnog financijskog standarda:**

* **Ostali projekti u osnovnom školstvu -** obuhvaćaju sufinanciranje troškova nabavke lož ulja, električne energije, radnih bilježnica, higijenskih potrepština, lektire i psihodijagnostičkih sredstava i mnogi drugi. Ovi projekti usmjereni su na osiguranje osnovnih resursa i materijala za učenike i školu, čime je omogućeno nesmetano odvijanje nastave i poboljšanje općih uvjeta u školi. Rashodi na ovom projektu su se povećali za 59.261,00 €.
* **Cilj:** Osiguranje potrebnih materijala i usluga za normalno funkcioniranje škole, uključujući energiju, materijale za nastavu i higijenske potrepštine za učenike. Kroz sufinanciranje ovih troškova, škola omogućava da svi učenici imaju pristup osnovnim potrepštinama, dok se istovremeno osiguravaju uvjeti za kvalitetno izvođenje nastave i održavanje osnovnih higijenskih standarda.
* **Produženi boravak -** Aktivnost se odnosi na produžen boravak učenika nakon nastave kroz edukativne, rekreativne i socijalne aktivnosti, te osiguranje adekvatnih obroka. Također, projekt uključuje plaće za zaposlenike koji su odgovorni za provedbu aktivnosti. Rashodi su se povećali za 32.535,00 €.

**Cilj:** osigurati kvalitetan boravak učenika nakon nastave kroz pomoć u učenju, kreativne i sportske aktivnosti te prehranu. Također, cilj je osigurati odgovarajuće plaće za zaposlenike angažirane u ovoj aktivnosti.

* **Tekuće i investicijsko održavanje iznad minimalnog standarda –**. Aktivnost se odnosi na poboljšanje uvjeta za nastavu i rad te povećanja energetske učinkovitosti i sigurnosti. Rashodi su se povećali za 35.500,00 €.

**Cilj:** Osigurati sigurnije i udobnije okruženje za učenike i nastavnike.

* **Stručno razvojne službe** - Aktivnost obuhvaća plaće za računovodstvenog referenta i socijalnog pedagoga, koji su angažirani na nepuno radno vrijeme, te pružaju ključnu podršku u administrativnim i socijalnim aspektima škole. Rashodi su se povećali za 11.900,00 €.

**Cilj:** Osigurati nesmetano funkcioniranje stručne službe kroz redovitu isplatu plaća za računovodstvenog referenta i socijalnog pedagoga, čime se omogućava učinkovito upravljanje školskom administracijom i pružanje socijalne podrške učenicima.

* **Asistent u nastavi -** Aktivnost obuhvaća plaće asistenata koji pružaju podršku učenicima, osobito onima s posebnim potrebama, čime se osigurava kvalitetnija nastava i bolje uključivanje svih učenika u obrazovni proces. Rashodi su povećali za 24.880,00 €.

**Cilj:** Osigurati prisutnost asistenata u nastavi za pružanje individualne i grupne podrške učenicima, čime se omogućuje poboljšanje obrazovnih uvjeta za učenike s posebnim potrebama i jačanje inkluzivnog obrazovanja.

* **Nabava školskih udžbenika-** Aktivnost obuhvaća osiguranje nabave školskih udžbenika za sve učenike, čime je omogućeno nesmetano odvijanje nastave i pružanje potrebnih obrazovnih materijala.

**Cilj:** Osigurati pravovremenu nabavu školskih udžbenika za sve učenike, čime se omogućava kvalitetno praćenje nastave i izvršavanje školskih obaveza bez prepreka u pogledu potrebnih materijala.

* **Shema školskog voća** - Aktivnost obuhvaća distribuciju svježeg voća učenicima, s ciljem poboljšanja njihove prehrambene navike i promicanja zdravog života. Rashodi su se povećali za 700,00 €.

**Cilj:** Osigurati redovitu distribuciju voća učenicima, čime se potiče zdraviji način života, unos potrebnih vitamina i minerala te se razvijaju zdrave prehrambene navike među djecom.

* **Prehrana za učenike u osnovnim školama** - Aktivnost obuhvaća dostavu hladnih obroka (marendi) svim učenicima, s ciljem osiguravanja nutritivno uravnotežene prehrane koja doprinosi zdravlju i energiji učenika tijekom školskog dana. Rashodi su se smanjili za 15.000,00 €.

**Cilj:** Osigurati redovitu dostavu hladnih obroka za sve učenike.

**Kapitalno ulaganje u školstvo – minimalni financijski standard:**

* **Školska oprema -** Aktivnost obuhvaća nabavu potrebne školske opreme koja omogućuje nesmetano odvijanje nastave i poboljšanje uvjeta za učenike i nastavnike. Ova aktivnost je ostala nepromijenjena u odnosu na tekući financijski plan.

**Cilj:** Osigurati sve potrebne resurse i opremu za učenike i nastavnike, uključujući nastavna sredstva, računala i druge tehničke uređaje, kako bi se unaprijedila kvaliteta nastave i učinio obrazovni proces učinkovitijim.

**Kapitalno ulaganje u školstvo – iznad minimalnog financijskog standarda:**

* **Školska oprema –** Rashodi po ovoj aktivnosti povećali su se za 5.910,00 € u odnosu na tekući plan.

**Cilj:** Osigurati potrebnu školsku opremu, uključujući nastavno sredstvo, didaktičke materijale, sportsku opremu i tehničke uređaje, kao i poboljšanje uvjeta za nastavu i boravak učenika.

**Ravnateljica:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dr.sc. Petra Đapić Caput